Diari Oficial de la Generalitat Valenciana


Sumari del DOGV 4778, del 18-06-2004 (2004/6041)

Informació pública de l'aprovació de la Resolució de data 24.05.2004, per la qual s'ha resolt la inadmissió a tràmit instruments de planejament que afecten a la zona determinada pel Decret 61/2003, de 13 de maig, del Govern Valencià.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4778

Data del DOGV
:   18-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6041


Organisme emissor
:   Ajuntament d'Orpesa

Tipus de document
:   Anunci

Informació pública de l'aprovació de la Resolució de data 24.05.2004, per la qual s'ha resolt la inadmissió a tràmit instruments de planejament que afecten a la zona determinada pel Decret 61/2003, de 13 de maig, del Govern Valencià. [2004/E6041]
  
Que la Junta de Govern Local de l'Ajuntament d'Orpesa, en sessió extraordinària (15/04), celebrada el dia 26 de maig de 2004, entre altres va adoptar el següent acord que consta en l'esborrany de l'acta respectiva, pendent d'aprovació, cosa que es fa constar als efectes previnguts en l'article 206 del Reglament d'Organització, Funcionament i Règim Jurídic de les Entitats Locals, de 28 de novembre de 1986:
  
1. Aprovar la Resolució de l'Alcaldia de data 24 de maig de 2004, per la qual s'ha resolt la inadmissió a tràmit d'instruments de planejament que afecten a la zona determinada pel Decret 61/2003, de 13 de maig, del Govern Valencià.
  
Comença la consideració d'este punt de l'orde del dia amb la lectura per part de la secretària accidental de la proposta d'acord del regidor d'urbanisme de data 24 de maig de 2004, que es passa a transcriure literalment:
  
«Proposta d'acord: Tomás Fabregat Benages, regidor d'urbanisme de l'Ajuntament d'Orpesa, proposa a la Junta de Govern Local l'adopció del següent acord:
  
I. Vist que en el Diari Oficial de la Generalitat Valenciana, data de 19 de maig de 2004, es va publicar edicte pel qual s'anunciava una pretesa informació pública d'un programa d'actuació integrada en l'àmbit afecte pel Decret 61/2003, de 13 de maig, del Consell de la Generalitat de suspensió del planejament.
  
II. Vist que en virtut del referit decret va ser suspesa la vigència del planejament general en els termes municipals de Cabanes i Orpesa per a determinat àmbit territorial afectat pel projecte denominat Mundo Ilusión.
  
III. Vist que obra en l'expedient informe jurídic de la tècnic d'Administració General i informe de la secretària accidental.
  
IV. Vist que en data de 24 de maig de 2004, es va dictar Resolució d'Alcaldia inadmetent a tràmit cap iniciativa de programa d'actuació integrada ni d'instruments de planejament homologació que incidisca, total o parcialment, en la zona afectada per la suspensió de planejament acordada pel Decret 61/2003, del Govern Valencià.
  
Fonaments de dret
  
I. Atés que l'àmbit de la suspensió coincidix de manera rellevant i substancial amb el del projecte que es pretén sotmetre a informació pública.
  
II. Atés que la suspensió de vigència del planejament general és per temps indefinit segons el que establix textualment l'article 2 del Decret 61/2003, el qual disposa que ha de mantindre's l'esmentada suspensió del planejament fins que s'aprove un pla especial que complimente l'ordenació urbanística de la zona, viabilitzant el projecte d'interés públic que en esta se pretén assentar.
  
III. Atés que la vigència indefinida deriva d'haver acordat a l'empara de l'apartat d) de l'article 57.1 de la Llei Reguladora de l'Activitat Urbanística i en concordança amb l'article 153 del Reglament de Planejament de la Comunitat Valenciana:
  
d) Quan fóra estrictament necessari per a preservar la viabilitat de l'ordenació a establir pel pla en elaboració o tramitació, per Decret del Govern Valencià, dictat prèvia audiència o a sol·licitud del municipi afectat, i encara que este ja haguera esgotat prèviament els terminis de suspensió de llicències, es podrà suspendre, total o parcialment, la vigència del planejament.
  
La suspensió es mantindrà fins a l'entrada en vigor del nou pla en elaboració o tramitació i el decret haurà d'establir el règim urbanístic aplicable transitòriament en el municipi.
  
IV. Atés que la suspensió no sols de llicències i acords de programació sinó del planejament general, per la qual cosa, mentre que l'esmentada suspensió estiga en vigor, queda privada de cobertura a la tramitació de qualsevol instrument de planejament derivat. En conseqüència és improcedent la informació pública publicada en el Diari Oficial de la Generalitat Valenciana, el 19 de maig de 2004.
  
V. Atés que obra en l'expedient informe jurídic de la tècnic d'Administració General i informe de la secretària accidental.
  
Per tot això, propose l'adopció del següent acord:
  
Primer
  
Aprovar en tots els seus termes la Resolució d'Alcaldia de data de 24 de maig de 2004, per la qual s'ha resolt:
  
- No admetre a tràmit cap iniciativa de programa d'actuació integrada, ni de pla parcial o document d'homologació que incidisca, total o parcialment, en la zona afectada per la suspensió de planejament acordada pel Decret 61/2003, del Govern Valencià, fins que pel mateix es llevant la referida suspensió o fins que s'aprove el pla especial la redacció del qual la va motivar.
  
- No tindre per iniciat tràmit algun d'informació pública que es derive dels anuncis publicats pels particulars en el Diari Oficial de la Generalitat Valenciana, de 19 de maig de 2004, relatius a projectes que incidixen en la zona afectada per l'esmentada resolució.
  
Segon
  
Notificar el present acord als interessats indicant-los els recursos procedents en dret.
  
Tercer
  
Publicar el present acord en el Diari Oficial de la Generalitat Valenciana, en un diari d'informació general editat a la Comunitat Valenciana i en el Butlletí Oficial de la Província i donar trasllat del mateix a la Conselleria de Territori i Habitatge.
  
Orpesa, 24 de maig de 2004.- El regidor d'Urbanisme: Tomás Fabregat Benages.»
  
Després de la lectura i promogut el debat per part de l'alcalde en funcions, Tomás Fabregat Benages, sol·licita fer ús de la paraula i explica que com s'ha presentat en data 25 de maig de 2004, per part de la mercantil Construccions Castelló 2000, escrit manifestant el seu compromís de presentar una alternativa tècnica substancialment distinta a la presentada per part de Mundo Ilusión Costa Azahar i presentar caució d'això, i així mateix sol·licitant la pròrroga de termini ordinari d'informació pública per altres vint dies addicionals, proposa que s'incloga en l'anterior acord el següent punt:
  
Inadmetre la sol·licitud de pròrroga formulada per Construccions Castelló 2000, SAU, pel fet que s'ha acordat no tindre per iniciat tràmit algun d'informació pública que es derive dels anuncis publicats pels particulars en el Diari Oficial de la Generalitat Valenciana, de 19 de maig de 2004, relatius a projectes que incidixen en la zona afectada per l'esmentat decret.
  
Conclòs el debat la proposta d'acord se sotmet directament a votació aprovant-se la mateixa en la seua integritat per unanimitat, quedant la part dispositiva aprovada de la manera següent:
  
Primer
  
Aprovar en tots els seus termes la Resolució d'Alcaldia de data 24 de maig de 2004, per la qual s'ha resolt:
  
- No admetre a tràmit cap iniciativa de programa d'actuació integrada, ni de pla parcial o document d'homologació que incidisca total o parcialment, en la zona afectada per la suspensió de planejament acordada pel Decret 61/2003, del Govern Valencià, fins que pel mateix es llevant la referida suspensió o fins que s'aprove el pla especial la redacció del qual la va motivar.
  
- No tindre per iniciat tràmit algun d'informació pública que es derive dels anuncis publicats pels particulars en el Diari Oficial de la Generalitat Valenciana, de 19 de maig de 2004, relatius a projectes que incidixen en la zona afectada per la dita resolució.
  
Segon
  
Notificar el present acord als interessats indicant-los els recursos procedents en dret.
  
Tercer
  
Publicar el present acord en el Diari Oficial de la Generalitat Valenciana, en un diari d'informació general editat a la Comunitat Valenciana i en el Butlletí Oficial de la Província i donar trasllat del mateix a la Conselleria de Territori i Habitatge.
  
Quart
  
Inadmetre la sol·licitud de pròrroga formulada per Construccions Castelló 2000, SAU, pel fet que s'ha acordat no tindre per iniciat tràmit algun d'informació pública que es derive dels anuncis publicats pels particulars en el Diari Oficial de la Generalitat Valenciana, de 19 de maig de 2004, relatius a projectes que incidixen en la zona afectada per l'esmentat decret.
  
El present anunci servirà d'avís als qui resulten titulars de drets afectats per l'actuació.